ddrg/super_eurlex huggingface dataset:
83/83/EHTY: Neuvoston päätös, tehty 21 päivänä helmikuuta 1983, tiettyjen tuotteiden merkitsemisestä EHTYn perustamissopimuksen liitteen I luetteloon



Virallinen lehti nro L 056 , 03/03/1983 s. 0025 - 0025

Suomenk. erityispainos Alue 13 Nide 12 s. 0153

Espanjank. erityispainos: Luku 01 Nide 4 s. 0013

Ruotsink. erityispainos Alue 13 Nide 12 s. 0153

Portugalink. erityispainos: Luku 01 Nide 4 s. 0013



NEUVOSTON PÄÄTÖS, tehty 21 päivänä helmikuuta 1983, tiettyjen tuotteiden merkitsemisestä EHTYn perustamissopimuksen liitteen I luetteloon (83/83/EHTY) EUROOPAN YHTEISÖJEN NEUVOSTO, JOKA ottaa huomioon Euroopan hiili- ja teräsyhteisön perustamissopimuksen, sekä katsoo, että on tärkeää täydentää perustamissopimuksen liitteen I luetteloa erityisesti perustamissopimuksen 60 artiklassa tarkoitettujen tavoitteiden saavuttamiseksi ja yhteisön suorittamien toimenpiteiden tehokkuuden parantamiseksi perustamissopimuksen soveltamisessa, ON PÄÄTTÄNYT SEURAAVAA: Ainoa artikla Seuraavat tuotteet lisätään Euroopan hiili- ja teräsyhteisön perustamissopimuksen liitteen I luetteloon: "Kylmävalssatut levyt, rullina tai suorina levyinä, paksuus vähintään 3 mm." Tehty Brysselissä 21 päivänä helmikuuta 1983. Neuvoston puolesta Puheenjohtaja H.W. LAUTENSCHLAGER
83/70/ETY: Komission päätös, tehty 1 päivänä helmikuuta 1983, eläinten terveyttä koskevista edellytyksistä ja terveystodistuksista tuoreen lihan tuonnissa tietyistä kolmansista maista



Virallinen lehti nro L 047 , 19/02/1983 s. 0025 - 0025

Suomenk. erityispainos Alue 3 Nide 15 s. 0239

Ruotsink. erityispainos Alue 3 Nide 15 s. 0239



KOMISSION PÄÄTÖS, tehty 1 päivänä helmikuuta 1983, eläinten terveyttä koskevista edellytyksistä ja terveystodistuksista tuoreen lihan tuonnissa tietyistä kolmansista maista (83/70/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), ja erityisesti sen 16 ja 28 artiklan, sekä katsoo, että eläinten terveyttä koskevat edellytykset ja terveystodistukset tuoreen lihan tuonnissa Argentiinasta, Brasiliasta, Uruguaysta, Paraguaysta, Espanjasta, Chilestä, Sveitsistä, Bulgariasta, Itävallasta ja Jugoslaviasta vahvistetaan komission päätöksillä 78/693/ETY(), 78/694/ETY(), 78/695/ETY(), 79/238/ETY(), 79/543/ETY(), 79/544/ETY(), 81/526/ETY(), 81/545/ETY(), 81/546/ETY() ja 81/547/ETY(), edellä mainituissa päätöksissä vahvistetaan tietyille jäsenvaltioille erityisiä edellytyksiä, jotka ovat yhteisön sisäisessä kaupassa sovellettavien edellytysten mukaisia; neuvosto on direktiivillä 82/893/ETY() hyväksynyt tällaisten erityisten edellytysten soveltamisen jatkamisen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Korvataan Argentiinaa, Brasiliaa ja Uruguayta koskevien päätösten 78/693/ETY, 78/694/ETY ja 78/695/ETY 2 artiklan päivämäärä 31 päivänä joulukuuta 1982 päivämäärällä 31 päivänä joulukuuta 1983. 2. Korvataan Argentiinaa, Brasiliaa, Uruguayta, Paraguayta, Espanjaa, Chileä ja Sveitsiä koskevien päätösten 78/693/ETY, 78/694/ETY, 78/695/ETY, 79/238/ETY, 79/543/ETY, 79/544/ETY ja 81/526/ETY 4 artikla seuraavasti: "4 artikla Tätä päätöstä tarkastellaan uudelleen sen mukauttamiseksi suu- ja sorkkataudin valvontaa ja hävittämistä koskeviin yhteisön säännöksiin."3. Korvataan Bulgariaa, Itävaltaa ja Jugoslaviaa koskevien päätösten 81/545/ETY, 81/546/ETY ja 81/547/ETY 4 artikla seuraavasti: "4 artikla Tätä päätöstä tarkastellaan uudelleen sen mukauttamiseksi suu- ja sorkkataudin sekä sikaruton valvontaa ja hävittämistä koskeviin yhteisön säännöksiin." 2 artikla Tämä päätös on osoitettu kaikille jäsenvaltioille. Tehty Brysselissä 1 päivänä helmikuuta 1983. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 236, 26.8.1978, s. 19 () EYVL N:o L 236, 26.8.1978, s. 29 () EYVL N:o L 236, 26.8.1978, s. 37 () EYVL N:o L 53, 3.3.1979, s. 33 () EYVL N:o L 146, 14.6.1979, s. 18 () EYVL N:o L 146, 14.6.1979, s. 24 () EYVL N:o L 196, 18.7.1981, s. 19 () EYVL N:o L 206, 27.7.1981, s. 1 () EYVL N:o L 206, 27.7.1981, s. 7 () EYVL N:o L 206, 27.7.1981, s. 15 () EYVL N:o L 378, 31.12.1982, s. 57
83/53/ETY: Komission päätös, tehty 24 päivänä tammikuuta 1983, merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta



Virallinen lehti nro L 044 , 16/02/1983 s. 0021 - 0021

Suomenk. erityispainos Alue 4 Nide 1 s. 0074

Espanjank. erityispainos: Luku 04 Nide 2 s. 0085

Ruotsink. erityispainos Alue 4 Nide 1 s. 0074

Portugalink. erityispainos: Luku 04 Nide 2 s. 0085



KOMISSION PÄÄTÖS, tehty 24 päivänä tammikuuta 1983, merikalastuksen yhteiskunnallisia ongelmia käsittelevän sekakomitean perustamisesta tehdyn päätöksen 74/441/ETY muuttamisesta (83/53/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että edustavissa eurooppalaisissa merikalastuksen järjestöissä on tapahtunut sekakomitean perustamisen jälkeen rakenteellisia muutoksia; yhteisön laajentumisen seurauksena on syntynyt uusia tarpeita, komission on myös otettava huomioon tilanne eri jäsenvaltioissa, sen varmistamiseksi, että kalatalousalan työmarkkinaosapuolet osallistuvat sekakomitean työhön ja että sen edustavuus kyseisten yhteiskunnallisten ja taloudellisten voimien suhteen säilytetään, ja muiden kuin komission päätöksen 74/441/ETY() 4 artiklassa tarkoitettuihin järjestöihin kuuluvien tarkkailijoiden osallistuminen komitean työskentelyyn voi lisätä sen tehokkuutta, ON TEHNYT TÄMÄN PÄÄTÖKSEN: 1 artikla Muutetaan päätös 74/441/ETY seuraavasti. 1. Korvataan 4 artikla seuraavasti: "4 artikla 1. Komiteassa on 44 jäsentä. 2. Paikat jakautuvat seuraavasti: a) 22 paikkaa työnantajien edustajille; b) 22 paikkaa työntekijöiden edustajille. 3. Komissio nimeää komitean jäsenet, joista 42 nimetään seuraavien työnantaja- ja työntekijäjärjestöjen ehdotuksesta: - työnantajajärjestöt: 21 jäsentä - Euroopan talousyhteisön kalastusyritysten kansallisten järjestöjen liitto (Europêche) - Euroopan talousyhteisön kalastusosuuskuntien erityiskomitea (Cogeca) - työntekijäjärjestö: 21 jäsentä - Euroopan yhteisön kuljetusammattijärjestöjen komitea (ITF/EY)." 2. Lisätään 13 artiklaan 4 kohta seuraavasti: "4. Komissio voi komiteaa kuultuaan kutsua muita kuin 4 artiklan 3 kohdassa mainittuja järjestöjä osallistumaan tarkkailijoina komitean työskentelyyn." 2 artikla Tätä päätös tulee voimaan 24 päivänä tammikuuta 1983. Tehty Brysselissä 24 päivänä tammikuuta 1983. Komission puolesta Ivor RICHARD Komission jäsen () EYVL N:o L 243, 5.9.1974, s. 19.
83/139/ETY: Komission päätös, tehty 25 päivänä maaliskuuta 1983, luettelosta Jugoslavian sosialistisen liittotasavallan laitoksista, joista tuoreen lihan tuonti yhteisöön sallitaan, tehdyn päätöksen 82/813/ETY muuttamisesta



Virallinen lehti nro L 093 , 13/04/1983 s. 0019 - 0019

Suomenk. erityispainos Alue 3 Nide 16 s. 0075

Espanjank. erityispainos: Luku 03 Nide 27 s. 0135

Ruotsink. erityispainos Alue 3 Nide 16 s. 0075

Portugalink. erityispainos: Luku 03 Nide 27 s. 0135



KOMISSION PÄÄTÖS, tehty 25 päivänä maaliskuuta 1983, luettelosta Jugoslavian sosialistisen liittotasavallan laitoksista, joista tuoreen lihan tuonti yhteisöön sallitaan, tehdyn päätöksen 82/813/ETY muuttamisesta (83/139/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Jugoslavia on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä Euroopan talousyhteisöön, päätöksellä 82/813/ETY() komissio vahvistaa luettelon Jugoslavian laitoksista, jotka saavat viedä tuoretta lihaa yhteisöön, mainitun päätöksen 2 artiklan mukaisesti jäsenvaltioiden on kiellettävä tuoreen lihan tuonti kaikista muista laitoksista kuin Jugoslavian viranomaisten 1 päivänä kesäkuuta 1982 tunnustamista ja virallisesti ehdottamista laitoksista, ehdotuksissa, jotka tehtiin 1 päivänä kesäkuuta 1982, todettiin puutteita, ja Jugoslavian viranomaiset toimittivat tarvittavat täydennykset 3 päivänä maaliskuuta 1983; päätös 82/813/ETY olisi muutettava vastaavasti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 82/813/ETY 2 artiklan 2 kohtaan ilmaisun "1 päivänä kesäkuuta 1982" jälkeen ilmaisu "ja 3 päivänä maaliskuuta 1983". 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1983. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 () EYVL N:o L 343, 4.12.1982, s. 21
83/199/ETY: Komission päätös, tehty 11 päivänä huhtikuuta 1983, eläinten terveyttä koskevista edellytyksistä ja terveystodistuksista tuoreen lihan tuonnissa tietyistä kolmansista maista tehdyn komission päätöksen oikaisemisesta



Virallinen lehti nro L 108 , 26/04/1983 s. 0023 - 0023

Suomenk. erityispainos Alue 3 Nide 16 s. 0077

Espanjank. erityispainos: Luku 03 Nide 27 s. 0155

Ruotsink. erityispainos Alue 3 Nide 16 s. 0077

Portugalink. erityispainos: Luku 03 Nide 27 s. 0155



KOMISSION PÄÄTÖS, tehty 11 päivänä huhtikuuta 1983, eläinten terveyttä koskevista edellytyksistä ja terveystodistuksista tuoreen lihan tuonnissa tietyistä kolmansista maista tehdyn komission päätöksen oikaisemisesta (83/199/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyteen ja eläinten terveyteen liittyvistä ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), ja erityisesti sen 16 ja 28 artiklan, sekä katsoo, että komission päätöksellä, joka on tehty 1 päivänä helmikuuta 1983(), muutetaan eläinten terveyttä koskevia edellytyksiä ja terveystodistuksia, jotka koskevat tuoreen lihan tuontia kolmansista maista, ja mainitun päätöksen hollanninkielisen ja saksankielisen toisinnon 1 artikla ei virheen vuoksi vastaa toisintoa, joka sisältyy hallintokomitean lausuntoon; tämän vuoksi on tärkeää oikaista kyseisen päätöksen hollanninkielinen ja saksankielinen toisinto, ON TEHNYT TÄMÄN PÄÄTÖKSEN: 1 artikla 1. Päätöksen 83/70/ETY saksankielisen toisinnon 1 artiklan 3 kohta on seuraava: "(3) Artikel 4 der Entscheidungen 81/545/EWG, 81/546/EWG und 81/547/EWG über die Einfuhr von frischem Fleisch aus Bulgarien, Österreich und Jugoslawien erhält folgende Fassung: 'Artikel 4 Diese Entscheidung wird zum Zweck der Anpassung an Gemeinschaftsvorschriften zur Bekämpfung und Tilgung von Maul- und Klauenseuche und Schweinepest in der Gemeinschaft überprüft.` " 2. Päätöksen 83/70/ETY hollanninkielisen toisinnon 1 artiklan 3 kohta on seuraava: "3. Artikel 4 van de Beschikkingen 81/545/EEG, 81/546/EEG en 81/547/EEG betreffende respectievelijk Bulgarije, Oostenrijk en Joegoslavië wordt als volgt gelezen: 'Artikel 4 Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van monden klauwzeer en varkenspest binnen de Gemeenschap.` " 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä huhtikuuta 1983. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 47, 19.2.1983, s. 25
83/243/ETY: Komission päätös, tehty 10 päivänä toukokuuta 1983, luettelosta Botswanan tasavallan laitoksista, joista tuoreen lihan tuonti yhteisöön sallitaan



Virallinen lehti nro L 129 , 19/05/1983 s. 0070 - 0071

Suomenk. erityispainos Alue 3 Nide 16 s. 0108

Ruotsink. erityispainos Alue 3 Nide 16 s. 0108

Espanjank. erityispainos: Luku 03 Nide 27 s. 0191

Portugalink. erityispainos: Luku 03 Nide 27 s. 0191



KOMISSION PÄÄTÖS, tehty 10 päivänä toukokuuta 1983, luettelosta Botswanan tasavallan laitoksista, joista tuoreen lihan tuonti yhteisöön sallitaan (83/243/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Botswana on ehdottanut direktiivin 72/462/ETY 4 artiklan 3 kohdan mukaisesti yhtä laitosta, joka saa viedä Euroopan talousyhteisöön, tässä laitoksessa, jossa on suoritettu paikalla tehtävä yhteisön tarkastus, on riittävä hygienian taso, ja tuoreen lihan tuonti kyseisestä laitoksesta yhteisöön voidaan siten sallia mainitun direktiivin 4 artiklan 1 kohdan mukaisesti, olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, tämän päätöksen liitteessä mainitusta laitoksesta tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu lainsäädäntö ei vielä koske, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyslainsäädäntöä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen lihan tuonti yhteisöön liitteessä mainitusta Botswanan laitoksesta kyseisen liitteen mukaisesti. 2. Edellä 1 kohdassa tarkoitetusta laitoksesta tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä erityisesti siltä osin kuin on kyse eläinten terveydestä. 2 artikla Jäsenvaltioiden on kiellettävä tuoreen lihan tuonti muista kuin liitteessä mainitusta laitoksesta. 3 artikla Tätä päätöstä sovelletaan 1 päivästä kesäkuuta 1983. 4 artikla Tämä päätös on osoitettu kaikille jäsenvaltioille. Tehty Brysselissä 10 päivänä toukokuuta 1983. Komission puolesta Poul DALSAGER Komission jäsen () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 LIITE >TAULUKON PAIKKA>
83/297/ETY: Komission päätös, tehty 6 päivänä kesäkuuta 1983, direktiivin 70/457/ETY 15 artiklan 1 kohdassa säädetyn, tiettyä lajiketta koskevan määräajan pidentämisestä Yhdistyneen kuningaskunnan osalta (Ainoastaan englanninkielinen teksti on todistusvoimainen)



Virallinen lehti nro L 157 , 15/06/1983 s. 0035 - 0035

Suomenk. erityispainos Alue 3 Nide 16 s. 0121

Ruotsink. erityispainos Alue 3 Nide 16 s. 0121



KOMISSION PÄÄTÖS, tehty 6 päivänä kesäkuuta 1983, direktiivin 70/457/ETY 15 artiklan 1 kohdassa säädetyn, tiettyä lajiketta koskevan määräajan pidentämisestä Yhdistyneen kuningaskunnan osalta (Ainoastaan englanninkielinen teksti on todistusvoimainen) (83/297/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljelykasvilajien yleisestä lajikeluettelosta 29 päivänä syyskuuta 1970 annetun neuvoston direktiivin 70/457/ETY(), sellaisena kuin se on viimeksi muutettuna direktiivillä 80/1141/ETY(), ja erityisesti sen 15 artiklan 2, 3 ja 7 kohdan, ottaa huomioon Yhdistyneen kuningaskunnan esittämän pyynnön, sekä katsoo, että mainitun direktiivin 15 artiklan 1 kohdan mukaan viljelykasvilajien lajikkeiden siemeniin tai lisäysaineistoon, jotka on virallisesti hyväksytty vuoden 1979 aikana vähintään yhdessä jäsenvaltiossa ja jotka täyttävät mainitussa direktiivissä säädetyt edellytykset, ei 31 päivästä joulukuuta 1981 enää sovelleta lajiketta koskevia kaupan pitämisen rajoituksia yhteisössä, mainitun direktiivin 15 artiklan 2 kohdassa säädetään kuitenkin, että jäsenvaltiolle voidaan pyynnöstä antaa lupa kieltää tiettyjen lajikkeiden siemenen ja lisäysaineiston pitäminen kaupan, Yhdistynyt kuningaskunta on pyytänyt tällaista lupaa tietyille eri kasvilajien lajikkeille, mukaan lukien lajike inka (hybridiraiheinä), komission päätöksellä 82/282/ETY() mainitun direktiivin 15 artiklan 1 kohdassa tälle lajikkeelle säädettyä määräaikaa pidennettiin Yhdistyneen kuningaskunnan osalta 31 päivään maaliskuuta 1983, Yhdistynyt kuningaskunta ei siitä riippumattomista syistä tämän lajikkeen osalta vielä voi perustella pyyntöään, kyseistä määräaikaa on sen vuoksi Yhdistyneen kuningaskunnan osalta pidennettävä tarkoituksenmukaisella ajalla, jotta tätä lajiketta koskevan pyynnön tutkiminen voidaan saattaa loppuun (mainitun direktiivin 15 artiklan 7 kohta), ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhdistyneen kuningaskunnan osalta direktiivin 70/457/ETY 15 artiklan 1 kohdassa määritettyä määräaikaa pidennetään 31 päivästä maaliskuuta 1983 lajikkeelle inka (Lolium x hybridum) 30 päivään syyskuuta 1983. 2 artikla Tämä päätös on osoitettu Yhdistyneelle kuningaskunnalle. Tehty Brysselissä 6 päivänä kesäkuuta 1983. Komission puolesta Poul DALSAGER Komission jäsen () EYVL N:o L 225, 12.10.1970, s. 1 () EYVL N:o L 341, 16.12.1980, s. 27 () EYVL N:o L 126, 8.5.1982, s. 22
83/352/ETY: Komission päätös, tehty 5 päivänä heinäkuuta 1983, Saksan liittotasavallan alueen tiettyjen osien aseman peruuttamisesta klassisen sikaruton osalta



Virallinen lehti nro L 199 , 22/07/1983 s. 0021 - 0022

Suomenk. erityispainos Alue 3 Nide 16 s. 0157

Espanjank. erityispainos: Luku 03 Nide 28 s. 0136

Ruotsink. erityispainos Alue 3 Nide 16 s. 0157

Portugalink. erityispainos: Luku 03 Nide 28 s. 0136



KOMISSION PÄÄTÖS, tehty 5 päivänä heinäkuuta 1983, Saksan liittotasavallan alueen tiettyjen osien aseman peruuttamisesta klassisen sikaruton osalta (83/352/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(), sellaisena kuin se on viimeksi muutettuna direktiivillä 82/893/ETY(), ja erityisesti sen 4 c artiklan 1 kohdan c alakohdan, ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(), sellaisena kuin se on viimeksi muutettuna direktiivillä 82/893/ETY, ja erityisesti sen 13 a artiklan 2 kohdan, sekä katsoo, että neuvoston päätöksellä 82/838/ETY() vahvistetaan Saksan liittotasavallan alueen tietyt osat virallisesti vapaiksi sikarutosta tai vapaiksi sikarutosta, klassisen sikaruton tautipesäkkeitä on todettu joissakin päätöksen 82/838/ETY liitteissä I ja II mainituissa Saksan liittotasavallan alueen osissa, komission päätöksellä 83/74/ETY() peruutetaan 15 päivän ajaksi kyseisten Saksan alueen osien virallisesti sikarutosta vapaa tai sikarutosta vapaa asema, taudin epidemiologisen kehityksen vuoksi komission päätöksellä 83/117/ETY() jatketaan väliaikaisesti tätä peruutusaikaa tiettyjen alueiden osalta alunperin määrätyn 15 päivän yli, epidemiologisen tilanteen tarkastelun perusteella vaikuttaa siltä, että tautia esiintyy edelleen tietyissä piireissä ja että näiden piirien virallisesti sikarutosta vapaa asema on tarpeen peruuttaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 64/432/ETY 4 c artiklan 1 kohdan c alakohdassa tarkoitetulla tavalla sikarutosta virallisesti vapaiksi vahvistettujen Saksan liittotasavallan alueen osien asema peruutetaan liitteessä lueteltujen alueiden osalta. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä heinäkuuta 1983. Komission puolesta Poul DALSAGER Komission jäsen () EYVL N:o 121, 29.7.1964, s. 1977/64 () EYVL N:o L 378, 31.12.1982, s. 57 () EYVL N:o L 302, 31.12.1972, s. 24 () EYVL N:o L 352, 14.12.1982, s. 27 () EYVL N:o L 47, 19.2.1983, s. 29 () EYVL N:o L 76, 22.3.1983, s. 22 LIITE Saksan liittotasavallan alueet, joiden sikarutosta virallisesti vapaa asema peruutetaan Regierungsbezirk Münster.
83/473/ETY: Komission päätös, tehty 12 päivänä heinäkuuta 1983, Euroopan talousyhteisön ja Kansainvälisen väestörekisteritoimikunnan välisen yhteistyön yksityiskohtaisten sääntöjen vahvistamisesta



Virallinen lehti nro L 260 , 21/09/1983 s. 0019 - 0019

Suomenk. erityispainos Alue 11 Nide 11 s. 0021

Espanjank. erityispainos: Luku 11 Nide 18 s. 0289

Ruotsink. erityispainos Alue 11 Nide 11 s. 0021

Portugalink. erityispainos: Luku 11 Nide 18 s. 0289



KOMISSION PÄÄTÖS, tehty 12 päivänä heinäkuuta 1983, Euroopan talousyhteisön ja Kansainvälisen väestörekisteritoimikunnan välisen yhteistyön yksityiskohtaisten sääntöjen vahvistamisesta (83/473/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 229 artiklan, sekä katsoo, että Euroopan yhteisöt ovat luoneet tarvittavat yhteydet useisiin kansainvälisiin järjestöihin; komission tekemät vastaavat sopimukset liittyvät työsuhteisiin Euroopan yhteisöjen ja kansainvälisten järjestöjen välillä ja niillä pannaan täytäntöön yhteistyö, jonka tarkoituksena on varmistaa niiden asianmukainen toiminta, Euroopan talousyhteisöllä ja Kansainvälisellä väestörekisteritoimikunnalla on yhteisiä tavoitteita useilla lainsäädännön lähentämisen aloilla, erityisesti perheoikeuksiin, väestörekisteriin ja ihmisten oikeus- ja oikeustoimikelpoisuuteen liittyvillä aloilla, ja olisi vahvistettava yksityiskohtaiset säännöt näiden kahden järjestön yhteistyöstä, ON TEHNYT TÄMÄN PÄÄTÖKSEN: Ainoa artikla Hyväksytään Euroopan talousyhteisön ja Kansainvälisen väestörekisteritoimikunnan väliseen kirjeenvaihtoon perustuva sopimus yhteistyön yksityiskohtaisista säännöistä. Tehty Brysselissä 12 päivänä heinäkuuta 1983. Komission puolesta Karl-Heinz NARJES Komission jäsen